Ruḥen ɣer wemɣar azemni a sen-d-imel anda teqqel ɛerba. yenna-asen taqcict mazalitt tedder, d aɣuliw i tt-yeddmen, izdeɣ deg lḥara: zzin-as sebɛa leswar, teɣleq s sebɛa tebbura, mi ara iɛeddi ad igen issemtuttul acebɣub n teqcict ɣef ufus-is bac ma tḥrrek ad d-yaki. Xemmemen deg ugar-asen : Yiwen yenna-as : Kkateɣ debbuz tfejju lqaɛa, wissen ma zemreɣ a tt-d-rreɣ ? Wayeḍ yenna-as : Ttneggizeɣ sebɛa leswar, wissen ma zemreɣ a tt-d-rreɣ ? Wa inna-yas : Leddiɣ sebɛa lemfateḥ, wissen ma zemreɣ a tt-drreɣ ? Wis rebɛa yenna-as : Ttekseɣ-d timellalin s ddaw tsekkurt, ma zemreɣ a tt-d rreɣ ? Wis xemsa, yenna-as : Fettiɣ leḥrir deg tzeggart, ma zemreɣ a tt-d-rreɣ ?